A KÜLÜGYMINISZTÉRIUM PÁLYÁZATA

KERESKEDELEMFEJLESZTÉSI TÁMOGATÁS ELNYERÉSÉRE

A Külügyminisztérium 2004. évi pályázata megkönnyíti a kis- és középvállalko-zások külpiaci megjelenését, elősegíti a magyar termékek külföldi elismerését és a külkereskedelmi ügyintézés gyakorlati elsajátítását.

Vissza nem térítendő támogatás igényelhető az alábbi költségek 50%-áig:

· külföldi kiállításon magyar termék bemutatása

· egyes marketing eszközök

· versenytárgyaláson tenderfüzet vásárlás

· piaci szervezet rezsije

· nemzetközi szervezet tagdíja

· dömpingeljárásnál szakértő/ügyvéd foglalkoztatása

· megfelelőség-tanúsítási eljárás

· exportot elősegítő oktatás

A Kereskedelemfejlesztési Pályázati Útmutató részletesen tartalmazza a feltételeket, a pályázók körét, a támogatás igénylésének módját, jogcímeit és mértékét, az elbírálás szempontjait. A pályázatok elkészítéséhez az Útmutató térítésmentesen átvehető a Magyar Befektetési és Kereskedelemfejlesztési Kht. (ITDH) Beszállítói és Tanácsadó Központjában (1061 Budapest, Andrássy út 12. telefon: 472-81-50), vidéken az ITDH regionális képviseleteinél és letölthető a Külügyminisztérium honlapjáról: www.kulugyminiszterium.hu Válasszon: Külgazdaság

Egy kereskedelemfejlesztési cél több jogcímen is támogatható, de egy jogcímre évente csak egyszer adható támogatás.

A pályázatokat 2004.február 2-től október 30-ig folyamatosan postán lehet elküldeni a Külügyminisztérium Kereskedelemfejlesztési Főosztályára (1027 Budapest, Bem rakpart 47.) A pályázat benyújtásához az eljárási díjat (amely az igényelt támogatás 1%-a vagy legalább 5000 Ft) átutalással lehet befizetni.

Forráshiány esetén a pályázat hirdetmény közzétételével felfüggeszthető. 

